Temperaturen kan toppe med omkring 20 grader.

Det er en lidt kølig morgenstund, vi står op til denne tirsdag. Enkelte steder ligger temperaturen under 10 grader. Samtidig er der også risiko for at blive ramt af en enkelt regnbyge. Risikoen er størst i den nordlige del af Jylland. Dermed er det en lidt broget morgen, der imidlertid også byder på en del solskin flere steder. Særligt i et bånd hen over det centrale Jylland og Sjælland kan man glæde sig over masser af sol fra dagens begyndelse. Overvejende tørt Som helhed byder tirsdagen på overvejende tørvejr med lidt eller nogen sol dagen igennem. Dog er der risiko for en helt lokal regnbyge. I morgen- og formiddagstimerne er det primært i det nordlige Jylland, at der er udsigt til en lille sommerbyge, mens regnbygerne ud på eftermiddagen befinder sig over de centrale landsdele. Det er ikke mange millimeter regn, dagens byger giver, og de vil være overstået, nærmest inden de er begyndt. Mens solen i perioder får god plads på himlen, får temperaturen derimod lidt sværere vilkår. Det er nemlig en kølig luftmasse, der blæser ind over landet fra vest. Dermed topper temperaturen med blot 17 til 21 grader. Derudover er vinden jævn til frisk, hvilket for mange får det til at føles ekstra køligt. Regn på vej I aftentimerne holder det fortsat mest tørt med nogen eller en del sol flere steder. Men ud på aftenen begynder det at blive mere overskyet fra sydvest. Fra midnatstid og natten igennem står den på spredte regnbyger over de sydlige og østlige egne.